God se Vuur - Reformation Society
“Ek doop julle wel met water as teken van julle bekering. Maar ná my kom daar Iemand wat baie belangriker is as ek – soveel belangriker dat ek nie eers goed genoeg is om soos ‘n slaaf sy sandale vir Hom aan te dra nie. Hy sal julle doop met die Heilige Gees en met vuur.” Matt 3:11-12
Die dissipels het in gebed verenig: “En nou, Here, hoor hoe dreig hulle ons. Gee dat ons, U diensknegte, U Woord met waagmoed sal verkondig... Na hierdie gebed het die gebou waar hulle bymekaar was, geskud, en hulle is almal met die Heilige Gees vervul. En hulle het God se boodskap onverskrokke verkondig.” Hand 4:29-31. Saulus, die vervolger van die Kerk van Jesus Christus, het ‘n ontmoeting met die lewende God gehad toe ‘n verblindende wit lig uit die Hemel om hom geskyn het.
Het jy al die Woord van God gehoor? Het jou hart al brandend in jou binneste geword? Die Here God het vereis “die vuur op die altaar [in die Tabernakel] moet te alle tye bly brand. Dit mag nooit uitbrand nie.” Lev 6:13. Hierdie voortdurende vlam was om God se deurdringende, reinigende en kragtige Teenwoordigheid tussen Sy mense te simboliseer.
Dr. Peter Hammond is die Voorsitter van The Reformation Society. Besoek www.ReformationSA.org. Dr. Hammond is beskikbaar vir kerkpraatjiesen kan geskakel word by 021 689 4480.